laion/Wikipedia-Exotic huggingface dataset:
אליפות העולם בשחמט 2000 (פיד"ה)

אליפות העולם בשחמט 2000 הייתה תחרות שאורגנה על ידי פיד"ה. בגמר וישוואנתן אנאנד ניצח בדו-קרב את אלכסיי שירוב והוכתר כאלוף העולם. מתכונת התחרות הייתה דומה לאליפות הקודמת. התחרות התנהלה בשיטת פלייאוף בהשתתפות מספר רב של שחמטאים. השלבים הראשונים כללו מפגש כפול. אם לא נוצרה הכרעה התקיים יום משחקים נוסף בו השחמטאים שיחקו משחקים מהירים עם זמן מוגבל. אלוף העולם לפי גרסת האיגוד ולדימיר קראמניק לא השתתף. גארי קספרוב ואנטולי קרפוב שהיו בעלי מד כושר גבוה לא השתתפו. הודו וישוואנתן אנאנד, 2762 - ניצח בתחרות רוסיה אלכסנדר מורוזביץ', 2756 - הודח בסיבוב הרביעי אנגליה מייקל אדמס, 2755 - הודח בחצי הגמר ספרד אלכסיי שירוב, 2746 - הפסיד בדו-קרב על התואר הונגריה פטר לקו, 2743 - הודח בסיבוב השלישי אוקראינה וסילי איוונצ'וק, 2719 - הודח בסיבוב השני בולגריה וסלין טופלוב, 2707 - הודח ברבע הגמר רוסיה יבגני ברייב, 2702 - הודח ברבע הגמר פולין מיכאל קרסנקוב, 2702 - הודח בסיבוב השני אוזבקיסטן רוסטם קסימג'אנוב, 2697 - הודח בסיבוב השלישי אלוף העולם המכהן אלכסנדר חליפמן דורג במקום ה-21 והודח ברבע הגמר. התחרות נערכה בניו דלהי, שבהודו (כולל שלב חצי הגמר) ובטהראן, שבאיראן (מפגש הגמר), במהלך נובמבר-דצמבר 2000. בוריס גלפנד דורג במקום ה-12 והודח בסיבוב הרביעי. איליה סמירין דורג במקום ה-14 והודח בסיבוב השני. לב פסחיס דורג במקום ה-44 והודח בסיבוב הראשון. אמיל סוטובסקי דורג במקום ה-45 והודח בסיבוב הראשון. הדו-קרב נערך בטהראן. הוא היה במתכונת של 4 משחקים. לפי התקנות, אם לא הייתה הכרעה, היו מתקיימים שני סיבובים של שחמט מהיר. וישוואנתן אנאנד ניצח את אלכסיי שירוב והוכתר אלוף העולם בשחמט. משחקי הדו-קרב, באתר צ'סגיימס (באנגלית)
אלארד M

אלארד M (באנגלית: Allard M) היא מכונית ספורט בתצורת קבריולה מתוצרת יצרנית הרכב הבריטית Allard Motor Company Limited (אנ') בין השנים 1947–1950. מטה ומפעל היצרן "Allard Motor Company Limited" מוקם ברובע "Clapham", בלונדון. 2 דלתות - קבריולה 2 דלתות - קופה, "איסוזו 117 קופה", גג קשיח (יוצרו 3 יחידות) יוצרו כ- 500 יחידות 2 דלתות (דלתות "התאבדות" - הדלתות נפתחות בניגוד לציר התנועה הקדמי) 4 מושבים מנוע פורד דגם פורד פיילוט דגם "אלארד M" דגם "אלארד M" דגם "אלארד M" דגם "אלארד M" דגם "אלארד M" דגם "אלארד M", שנת 1948 דגם "אלארד M" שנת 1948 דגם "אלארד M", שנת 1949 דגם "אלארד M"- מבט לתא הנהג לוגו היצרן "Allard" (שם מלא: "Allard Motor Company Limited") על הצד האחורי דגם "אלארד M" לוגו היצרן "Allard" (שם מלא: "Allard Motor Company Limited") על חזית דגם "אלארד M" אלארד קליפר אלארד P1 אלארד פאלם ביץ' דגם "אלארד M" - תמונות (bonhams.com/auctions) מדיה וקבצים בנושא אלארד M בוויקישיתוף דגם "Allard M" allardregister.org/allard-m דגם "Allard M" קבריולה bonhams.com/auctions דגמי "Allard M" allardownersclub.org/wordpress De la Rive Box, Rob (2006). The complete encyclopedia of sport cars 1945-1975 (4. edition. ed.). Lisse: Robo International. p. 21. ISBN 9036615151
הרעלה

הרעלה היא מצב שבו אורגניזם נפגע באופן כימי מרעל או ארס, או מצב שבו גורם חיצוני גורם לאורגניזם להיפגע באופן כימי מרעל או ארס. הביטוי 'הרעלה' מתאר גם את המצב הסופי של האורגניזם וגם את הפעולה שהובילה אליו, במידה שהיא בוצעה במתכוון על ידי גורם חיצוני. שימוש ברעל יכול להיעשות למטרת רצח. בחירת הרעלה כשיטת הרצח עשויה לנבוע מכמה סיבות: ריחוק – רצח באמצעות רעל הוא 'נקי' יותר, מאפשר לרוצח להימנע ממגע ישיר עם הקורבן, ומונע ממנו את הצורך לחזות בקורבן ברגע המוות. אליבי – השימוש ברעל שפעולתו אינה מיידית, מאפשרת לרוצח למקם את עצמו רחוק מהנרצח בסמוך לשעת המוות, ומכך להפנות את כיווני החקירה ממנו והלאה. קלות – השימוש ברעל אינו מצריך יכולות שימוש בכלי נשק ובמקרים מסוימים הגישה אליו פשוטה יותר מאשר נשק. בהיסטוריה האנושית, נעשה שימוש מאסיבי ברעלים מסוגים שונים לביצוע מעשי רצח פוליטי. אישים פוליטיים נהגו להגן על עצמם מפני הרעלה באמצעים שונים, ביניהם טועם – אדם שתפקידו היה לטעום מכל דבר מאכל ומשקה המוגש לאישיות הפוליטית, מתוך מטרה לזהות רעל. כמו כן ידועים מקרים של אנשים שפיתחו בכוונה תחילה עמידות לרעלים מסוימים כדי שיוכלו להשתמש ברעלים אלה לצורך הרעלה של יריביהם בלא להחשיד את עצמם. כזה היה המקרה של מיתרידטס השישי, מלך פונטוס. היוונים נהגו להשתמש בחיצים מורעלים בשם "טוקסיקון". הפילוסוף סוקרטס שנידון למוות שתה כוס רעל. מלכת מצרים, קלאופטרה, נהגה לנסות את הרעלים שלה על עבדיה, וכך גילתה שרעל הצפע הוא היעיל ביותר, ועל כן כשביקשה להתאבד, ביקשה שיובא לה זר פרחים ובו נחש צפע. הקיסר הרומאי נירון הורה לשלם קצבה קבועה לאישה שנודעה כמרעילה. הסברה היא שהרומים למעשה הרעילו את עצמם אט אט בכך שהשתמשו בצינורות עופרת להובלת מים ופגעו בכושר הפוריות שלהם. הרוקח השווייצרי כריסטופר גלסר פתח בית מרקחת בפריז, בו מכר, בין השאר, רעלים. הוא היה מעורב בפרשת המרקיזה דה בוורליה. מאהבה, הקצין סן-קרואה, ככל הנראה רכש מגלסר רעל והרעיל את בעלה של המרקיזה. בכלא הבסטיליה פגש סן-קרואה את האיטלקי גיזילי, שהרעיל בעצמו 150 אנשים, ויעץ לסן-קרואה להרעיל את שאר משפחתה של המרקיזה. סן-קרואה והמרקיזה פצחו במסע הרעלה שבו הלכו לבתי חולים והגישו מאכלים ומשקאות מורעלים למאושפזים, כדי לגלות אילו חומרים יעילים במיוחד למטרות הרעלה. ג'וליה טופאנה הודתה בהרעלת כ-600 גברים והוצאה להורג ברומא בשנת 1659. מדיה וקבצים בנושא הרעלה בוויקישיתוף
נענע דיסק

נענע דיסק היא חברת תקליטים ישראלית שנוסדה ב-7 בדצמבר 1988 על ידי ניצן זעירא. האלבום הראשון שיצא בחברת התקליטים הוא סיפורים מהקופסא של רמי פורטיס. בלייבל יצאו יותר מ-200 אלבומים, ביניהם אלבומים של רמי פורטיס, ברי סחרוף וכצמד פורטיסחרוף, שולי רנד, כרמלה גרוס ואגנר, מאיר אריאל, נקמת הטרקטור, דן תורן, אפרת בן צור, כנסיית השכל, מוניקה סקס, אהובה עוזרי, יסמין אבן, מאור כהן, עוזי נבון, אלגנט ועוד. האמנים ג'וני שועלי, רעש, שניר ימין, רוקפור ואחרים הוציאו בנענע דיסק אלבומים תחת הכינוי "בננה". הלייבל נוסד ב-1988 ובאותה שנה הוציא רק את האלבום סיפורים מהקופסא של רמי פורטיס. בשנותיו הראשונות הוציא אלבומים גם לברי סחרוף, מאיר אריאל, נקמת הטרקטור ועוד. ב-1998, לכבוד חגיגות שנת ה-50 למדינת ישראל, יצא בלייבל האוסף עבודה עברית, שבו אומנים ישראלים מובילים הקליטו גרסאות חדשות לשירים בולטים של אמנים אחרים. בשנת 2001 חגג המותג "בר מצווה" בהוצאת אלבום אוסף ובשתי הופעות ענק של אמניו שהתקיימו באולם הסינרמה בתל אביב. באמצע 2004 נפתח אתר iMusic, שמציע למכירה את כל אלבומי הלייבל ואלבומים נוספים בפורמט MP3. לנענע דיסק חברת בת בשם "מימ", שהם ראשי תיבות של מוזיקה יהודית מקורית. תחת הלייבל מימ יצאו אלבומים לאהרון רזאל, עדי רן, אליעד אליהו ועוד. עם התפרצות נגיף הקורונה בישראל בשנת 2020 שוקדת "נענע דיסק" יחד עם ניצן זעירא על ניהול פרויקט צו השעה. נענע דיסק הפיצה בעבר את אלבומיה באמצעות מערך ההפצה של חברות תקליטים אחרות בישראל (בהן NMC, התו השמיני והליקון), אך החל משנת 2016 הם מופצים עצמאית על ידה הן פיזית והן דיגיטלית. אתר האינטרנט הרשמי של נענע דיסק נענע דיסק, ברשת החברתית פייסבוק נענע דיסק, ברשת החברתית אקס (טוויטר) נענע דיסק, ברשת החברתית אינסטגרם נענע דיסק, סרטונים בערוץ היוטיוב נענע דיסק, באתר סאונדקלאוד (באנגלית) נענע דיסק, באתר בנדקמפ ביקורת על 13 שנים לנענע דיסק, באתר השרת העיוור (עותק שמור) "אם הממשלה לא תשמור על המוזיקה, זה יוביל לקריסת הזהות שלנו", באתר ישראל היום ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
דושאן בוזוליאק

דושאן בוזוליאק (נולד ב-5 בינואר 1985) הוא שחקן כדוריד סרבי. ב-2009 החל את העונה המשמעותית בקריירה שלו יחד עם בוסניה סרייבו בשלב הבתים בליגת האלופות, שם הבקיע 12 שערים בשלב הבתים, ושיחק במספר משחקים בליגה האירופאית. ב-2012 חתם במכבי אבישי מוצקין ונהיה לאחד השחקנים הבולטים בה והבקיע שערים רבים. שנה לאחר מכן חתם בהפועל אשדוד. ב-2017 חתם עם הקבוצה הספרדית BM Sinfin. בנוסף לקריירת הספורט הוא עבד כדוגמן והופיע בשבוע האופנה של סרייבו. דושאן בוזוליאק, ברשת החברתית פייסבוק דושאן בוזוליאק, ברשת החברתית אינסטגרם דושאן בוזוליאק, באתר פדרציית הכדוריד האירופאית [1] (אורכב 07.11.2010 בארכיון Wayback Machine) [2] איגוד הכדוריד בישראל | האתר הרשמי, באתר איגוד הכדוריד בישראל Dusan Bozoljac joins BM Sinfin, www.hballtransfers.com ערך זה הוא קצרמר בנושא ספורטאים ובנושא כדוריד. אתם מוזמנים לתרום לוויקיפדיה ולהרחיב אותו.
שרלוטה, נסיכת שאומבורג-ליפה

שרלוטה, נסיכת שאומבורג-ליפה (בגרמנית: Charlotte, Prinzessin zu Schaumburg-Lippe; ‏10 בספטמבר 1864 - 16 ביולי 1946), הייתה אשתו השנייה של וילהלם השני, מלך וירטמברג. שרלוטה נולדה ב-10 בספטמבר 1864 בארמון ראטייבוריצ'ה שבבוהמיה, לוילהלם, נסיך שאומבורג-ליפה ולבטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל. ב-8 באפריל 1886 התחתנה שרלוטה עם וילהלם, נסיך הכתר של וירטמברג, בנישואין שנועדו להעמדת יורש זכר לווילהלם, אולם לא נולדו להם ילדים. בני הזוג התגוררו בתחילה בלודוויגסבורג ובשטוטגרט, אולם לאחר מכן עברו להתגורר בפרידריכסהאפן, ובחלק מהזמן התגוררו בטירת הציד בבבנהאוזן. בשנת 1890 נסעו וילהלם ושרלוטה לאנגליה, שם התחבבה על כולם, וכפי שאמרה עליה מרי, דוכסית יורק: "חיבבנו מאוד את שרלוטה, היא נשמה טובה וישרה, די נוצצת, ונראה שהיא מסתדרת היטב עם כל חברי בית וירטמברג". לאחר מותו של דוד בעלה קרל הראשון, מלך וירטמברג, עלה בעלה וילהלם לשלטון בממלכת וירטמברג. וילהלם היה מלך מאוד פופולרי, והיה מכונה "האדון המלך", אולם שרלוטה לא הייתה כל כך פופולרית, והעדיפה לחיות חיים פרטיים ככל יכולתה. שרלוטה שהתעניינה באמנות ובתרבות, הייתה פעילה מאוד בחיי התרבות של הממלכה, ולעיתים קרובות הלכה לאופרה ולתיאטרון. לאחר תבוסת גרמניה במלחמת העולם הראשונה, נאלץ וילהלם להתפטר מתפקידו ב-30 בנובמבר 1918, ובני הזוג התגוררו בבבנהאוזן, וקיבלו קצבה שנתית ממדינת וירטמברג. בשנת 1921 מת בעלה וילהלם השני, מלך וירטמברג, ולאחר מכן התגוררה שרלוטה שנשאה בתואר "דוכסית וירטמברג" בבדידות עד מותה. בשנת 1944 נפגעה שרלוטה משבץ, ונאלצה להשתמש בכיסא גלגלים. ב-16 ביולי 1946 מתה שרלוטה בבבנהאוזן, ובעת מותה הייתה המלכה הגרמנית האחרונה שהייתה בחיים. מדיה וקבצים בנושא שרלוטה, נסיכת שאומבורג-ליפה בוויקישיתוף שרלוטה, נסיכת שאומבורג-ליפה, באתר "Find a Grave" (באנגלית)
קימיקו באומן

קימיקו אוסאדה באומן (אנגלית: Kimiko Osada Bowman;‏ 1927 – 13 בינואר 2019) הייתה סטטיסטיקאית אמריקנית ממוצא יפני. ידועה במחקריה בתחום שערוך התפלגויות ואמידת נראות מקסימלית, וכן בפעילותה למען אנשים עם מוגבלויות. באומן נולדה ביפן. בגיל צעיר חלתה במחלת הפוליו והייתה למשותקת מהצוואר ומטה, אולם למדה ללכת שוב לאחר שנתיים של פיזיותרפיה. באומן החלה בלימודי כלכלת הבית באוניברסיטת רדפורד, אך נשיא האוניברסיטה שכנע אותה ללמוד מדעים. ב-1960 סיימה את לימודיה והוענק לה תואר ראשון במתמטיקה ובכימיה. היא זכתה במלגה מטעם המכונים הלאומיים לבריאות (NIH) ללימודים במכון הפוליטכני של וירג'יניה והשלימה תואר שני (1961) ושלישי (1963) בסטטיסטיקה. קיבלה גם תואר שלישי בהנדסה מתמטית באוניברסיטת טוקיו (1987). לאחר סיום לימודיה בווירג'יניה, עבדה במעבדה הלאומית באוק רידג' (אנ') עד פרישתה ב-1994. עם זאת, המשיכה לעבוד במכון כחוקרת אורחת. באומן פעלה למען אנשים עם מוגבלויות. היא הייתה חברה בוועדת שוויון הזכויות במכון הלאומי למדעים וכן הייתה יושבת ראש הוועדה למען אנשים עם מוגבלויות. פעילותה בוועדה הובילה לתקצוב מענקי מחקר, מגורים מתאימים וציוד מיוחד לאנשים עם מוגבלויות שאפשרו את השתתפותם במחקר המדעי במכון. כן הייתה חברה בוועדה המיוחדת שהקים הנשיא קלינטון לקידום תעסוקת אנשים עם מוגבלויות, והייתה אחראית לחלק העוסק באנשים עם מוגבלויות במפקד האוכלוסין של שנת 2000. עבודתה המדעית של באומן התמקדה בתחום הסטטיסטי של אמידה, ובעיקר באמידת נראות מרבית. ביחד עם ל. ר. שנטון היא פיתחה נוסחאות לאמידה של מומנטים גבוהים של אומדי נראות מרבית, וכן לאמידת אחוזונים של התפלגויות פירסון. כן פיתחה אלגוריתמים לחישוב סדרות מתבדרות. במהלך הקריירה שלה פרסמה באומן 156 מאמרים מדעיים, שלושה ספרים, וכן שמונה פרקים בספרים. באומן נבחרה כעמיתה באיגוד האמריקני לקידום המדע ב-1970, וכעמיתה באיגוד האמריקני לסטטיסטיקה ב-1976 (באותה שנה עם ג'יין קלייר רידלי). ב-1978 נבחרה כעמיתה במכון הבינלאומי לסטטיסטיקה, וב-1987 לעמיתה במכון לסטטיסטיקה מתמטית. קימיקו באומן, באתר פרויקט הגנאלוגיה במתמטיקה Snider, Val, Never Say Never, Statisticians in history, Amstat News, American Statistical Association, pp. 4–6 Kimiko O. Bowman, Retired Senior Research Staff Member, Oak Ridge National Laboratory, Computer Science and Mathematics Division פרסומים של ק. באומן Institute of Mathematical Statistics | Obituary: Kimiko Bowman, 1927–2019 (באנגלית) Val Snider, Never Say Never, https://magazine.amstat.org/, ‏ספטמבר 2008 (באנגלית)
עגורן גשר

עגורן גשר הוא מנוף (עגורן) המותקן בתקרת אולמות ייצור או מחסנים, ונועד להרמה ושינוע חומרים או חלקים כבדים. יתרונו של העגורן מסוג זה שהוא מרחף מעל למשטח העבודה ויכול לנוע לכל נקודה באזור הכיסוי שלו ללא כל הפרעה למעט קירות ועמודים. הוא משמש להעברת חומר מנקודה לנקודה, העמסת חומר וסיוע בהרכבת מכונות וציוד. לעגורן הגשר שלושה צירי תנועה: אורכי, רוחבי וציר הגובה. העגורן מורכב מקורת רוחב אחת או יותר (מיפתח העגורן) אשר באמצעות גלגלים ומערכת הנע מונחת בקצותיה על שתי קורות אורך ויכולה לנוע לאורכן. כך מתקבל ציר התנועה האורכי. על הקורה מותקנת כננת אשר יכולה לנוע לאורך הקורה אף היא בעזרת גלגלים ומערכת הנע. מכאן מתקבל ציר התנועה הרוחבי. הכננת היא מערכת הרמה הכוללת גלגלת, כבל ומנוע. על הגלגלת נגלל כבל ובקצה וו או אמצעי תפיסה אחר. עגורני גשר מיועדים לשאת משקלים כבדים ויכולים להגיע לעומסים של 800 טונות. מפתחי העגורן יכולים להגיע עד 60 מטר. קורות האורך נתמכות על עמודים המותקנים בצידי אזור הכיסוי של העגורן או מהווים חלק מהמבנה עצמו. כדי להגיע למיפתחים גדולים ומשקלים גבוהים יש צורך בשתי קורות רוחב עליהם מותקנת עגלה המהווה כננת. אמצעי התפיסה של עגורן הגשר מגוונים ומותאמים ליישום: ווים רגילים, שרשראות עם מענבים, חובקים צורתיים (לדוגמה: חבק להרמת גלילי נייר בבית דפוס), זרועות עם פיות ואקום נצמדות להרמת חומרים שטוחים (פחים, זכוכית) או אלקטרומגנט. העגורן מופעל מהקרקע באמצעות כבל חשמלי ומערכת בקרה או באמצעות מערכת בקרה מרחוק על ידי רדיו או תת-אדום. לרוב העובד מחזיק את מערכת הבקרה בידו ומתקדם יחד עם העגורן. מערכות בקרה, גובלי תנועה ועומס, התראות בפני עומס יתר ומפסקי בטיחות מותקנים על העגורן כדי להגן על העובדים, המבנה והעגורן עצמו. עגורן הגשר מוגדר מתקן הרמה וחייב במדינת ישראל ברישוי ובבדיקות תקינות תקופתיות על פי תקנות הבטיחות. עגורן מנוף (כלי)
וילהלם, נסיך שאומבורג-ליפה

וילהלם, נסיך שאומבורג-ליפה (בגרמנית: Prinz Wilhelm zu Schaumburg-Lippe‏; 12 בדצמבר 1834 – 4 באפריל 1906), היה נסיך גרמני וגנרל חיל הפרשים בצבא האוסטרו-הונגרי. וילהלם נולד ב-12 בדצמבר 1834 בביקבורג שהשתייכה לנסיכות שאומבורג-ליפה, לגאורג וילהלם, נסיך שאומבורג-ליפה ולאידה, נסיכת ולדק ופירמונט, בתם של גאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן. בין השנים 1854–1856 למד וילהלם באוניברסיטת בון, ובשנת 1859 הוא הצטרף לצבא האוסטרי. בשנת 1857 נתן לו אביו את טירת נאחוד, ובשנת 1861 הוא סיים את לימודיו באקדמיה הצבאית. ב-30 במאי 1862 התחתן וילהלם בדסאו עם בטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, ממנה נולדו לו 8 ילדים. בשנת 1866 השתתף וילהלם במלחמת אוסטריה–פרוסיה כקצין בצבא האוסטרי. הוא הועלה לדרגת מיור על ידי הקיסר פרנץ יוזף הראשון, וקיבל את עיטור צלב ההצטיינות הצבאי. בשנת 1867 מונה וילהלם כחבר תורשתי של בית הלורדים האוסטרי, ובשנת 1871 הוא רכש את מזלטש. בשנת 1875 הוא קיבל את עיטור מסדר כתר הברזל מדרגה ראשונה, ובשנת 1876 הוא הועלה לדרגת אוברסט לוטננט. בשנת 1879 הוא הועלה לדרגת אוברסט ומונה למפקד רגימנט הדרגונים ה-14 (אלפרד הראשון, נסיך וינדיש-גראץ). בשנת 1885 הוא הועלה לדרגת גנרל מיור, ובשנת 1890 הוא הועלה לדרגת פלדמרשל-לוטננט. בשנת 1899 הוענק לו הצלב הגדול של מסדר לאופולד, ובשנת 1901 הוא הועלה לדרגת גנרל חיל הפרשים. וילהלם התערב גם בפוליטיקה הבוהמית, וניסה להביא לידי פשרה בין הלאומנים הצ'כים לבין הפאן-גרמנים, ולשם כך הסתייע בקשריו עם הקיסר. וילהלם ניסה להביא ללגיטימיות של שתי הקבוצות האתניות, וקרא לזכויות שוות לשפות הגרמנית והצ'כית. בשנת 1902 מתה אשתו בטילדיס, נסיכת אנהלט-דסאו, ובשנת 1904 מת בנו מקסימיליאן, נסיך שאומבורג-ליפה. ב-4 באפריל 1906 מתה כלתו לואיז, נסיכת דנמרק, וכמה שעות לאחר מכן מת אף וילהלם. ב-9 באפריל נערך טקס הלוויה צבאי, ובו השתתפו מלבד חתנו וילהלם השני, מלך וירטמברג אף פרנץ יוזף, קיסר אוסטריה ופרדריק השמיני, מלך דנמרק. ב-30 במאי 1862 התחתן וילהלם עם בטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, ממנה נולדו לו 8 ילדים: שרלוטה, נסיכת שאומבורג-ליפה (1864–1946), התחתנה עם וילהלם השני, מלך וירטמברג פרנץ יוזף, נסיך שאומבורג-ליפה (1865–1881) פרידריך, נסיך שאומבורג-ליפה (1868–1945), התחתן עם לואיז, נסיכת דנמרק אלברכט, נסיך שאומבורג-ליפה (1869–1842), התחתן עם אלזה, דוכסית וירטמברג מקסימיליאן, נסיך שאומבורג-ליפה (1871–1906), התחתן עם אולגה, דוכסית וירטמברג בטילדיס, נסיכת שאומבורג-ליפה (1873–1962), התחתנה עם פרידריך, נסיך ולדק ופירמונט אדליידה, נסיכת שאומבורג-ליפה (1875–1971), התחתנה עם ארנסט השני, דוכס סקסוניה-אלטנבורג אלכסנדרה קרולינה, נסיכת שאומבורג-ליפה (1879–1949), הייתה מיועדת להתחתן עם אלכסנדר הראשון, מלך סרביה, אולם לבסוף הוא התחתן עם דראגה מאסין מדיה וקבצים בנושא וילהלם, נסיך שאומבורג-ליפה בוויקישיתוף וילהלם, נסיך שאומבורג-ליפה, באתר "Find a Grave" (באנגלית)
קרחון אנדרו

קרחון אנדרו (באנגלית: Andrew Glacier) הוא קרחון הזורם לכיוון צפון מזרח לתוך מפרצון אוגנן שבמפרץ צ'ארקוט ממזרח לפסגות ובסטר בחצי האי טריטנטי שבצפון ארץ גרהאם שבאנטארקטיקה. גובהו של הקרחון 442 מטרים מעל פני הים. הקרחון מופה לראשונה בשנת 1948 על ידי הסקר הבריטי האנטארקטי. הקרחון נקרא על שם דוקטור ג'יימס דארבי אנדרו (James. Darby. Andrew), ששימש כרופא עבור הסקר, בתחנת מפרץ התקווה בין השנים 1946–1947. קרחון אנדרו באתר הסקר הגאולוגי של ארצות הברית קרחון אנדרו באתר גאזט SCAR של ממשלת אוסטרליה תצלום לוויין של הקרחון מזג אוויר עדכני עבור קרחון אנדרו מידע היסטורי וגאוגרפי מידע גאוגרפי
קרחון אנדרוז

קרחון אנדרוז (באנגלית: Andrews Glacier) הוא קרחון בשטח הפארק הלאומי הרי הרוקי, במדינת קולורדו שבארצות הברית. גובהו של הקרחון 3,806 מטרים מעל פני הים, והוא משתרע בין מעבר אנדרוז (Andrews Pass) לאגם אנדרוז (Andrews Tarn). בשל התחממות כדור הארץ קטנה מאסת הקרחון.  Matthew J. HOFFMAN, Andrew G. FOUNTAIN, Jonathan M. ACHUFF, 20th-century variations in area of cirque glaciers and glacierets, Rocky Mountain National Park, Rocky Mountains, Colorado, USA קרחון אנדרוז באתר הסקר הגאולוגי של ארצות הברית מפה טופוגרפית של אזור קרחון אנדרוז תיאור אגם אנדרוז מסלול ההליכה בין אגם אנדרוז לקרחון אנדרוז תצלומי קרחון אנדרוז מפת מסלול ההליכה בין אגם אנדרוז לקרחון אנדרוז קרחון אנדרוז באתר summitpost קרחון אנדרוז, סרטון באתר יוטיוב - טיפוס על קרחון אנדרוז ראו להלן מאמרם של הופמן, פאונטיין ואצ'וף
בטילדיס, נסיכת אנהלט-דסאו

בטילדיס, נסיכת אנהלט-דסאו (גרמנית: Bathildis von Nassau‏, 29 בדצמבר 1837 - 24 בנובמבר 1916), הייתה אשתו של וילהלם, נסיך שאומבורג-ליפה. בטילדיס נולדה בדסאו ב-29 בדצמבר 1837, לפרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, בתם של וילהלם, נסיך הסן-קאסל ולואיזה שרלוטה, נסיכת דנמרק. ב-30 במאי 1862 התחתנה בטילדיס עם וילהלם, נסיך שאומבורג-ליפה, בנו של גאורג וילהלם, נסיך שאומבורג-ליפה, ממנו נולדו לה 8 ילדים. ב-10 בפברואר 1902 מתה בטילדיס בטירת נאכוד, והיא בת 64 שנים. ב-30 במאי 1862 התחתנה בטילדיס עם וילהלם, נסיך שאומבורג-ליפה, ממנו נולדו לה 8 ילדים: שרלוטה, נסיכת שאומבורג-ליפה (1864–1946), התחתנה עם וילהלם השני, מלך וירטמברג פרנץ יוזף, נסיך שאומבורג-ליפה (1865–1881) פרידריך, נסיך שאומבורג-ליפה (1868–1945), התחתן עם לואיז, נסיכת דנמרק אלברכט, נסיך שאומבורג-ליפה (1869–1842), התחתן עם אלזה, דוכסית וירטמברג מקסימיליאן, נסיך שאומבורג-ליפה (1871–1906), התחתנה עם אולגה, דוכסית וירטמברג בטילדיס, נסיכת שאומבורג-ליפה (1873–1962), התחתן עם פרידריך, נסיך ולדק ופירמונט אדליידה, נסיכת שאומבורג-ליפה (1875–1971), התחתן עם ארנסט השני, דוכס סקסוניה-אלטנבורג אלכסנדרה קרולינה, נסיכת שאומבורג-ליפה (1879–1949) מדיה וקבצים בנושא בטילדיס, נסיכת אנהלט-דסאו בוויקישיתוף בטילדיס, נסיכת אנהלט-דסאו, באתר "Find a Grave" (באנגלית)
לורנס קדלו

לורנס אלן "לרי" קודלו (באנגלית: Lawrence Alan "Larry" Kudlow; נולד ב-20 באוגוסט 1947) הוא פרשן שמרני, אנליסט כלכלי, אושיית טלוויזיה ופובליציסט אמריקאי ממוצא יהודי, שכיהן כיועץ הכלכלי הבכיר של הנשיא דונלד טראמפ ועמד בראש המועצה הלאומית לכלכלה, בהחליפו את גארי כהן שעזב במרץ 2018. הוא נולד וגדל בניו ג'רזי, בנם של רות (לבית גרודניק) ואירבינג הווארד קודלו. משפחתו ממוצא יהודי, ובהמשך המיר קודלו את דתו לקתוליות. קודלו התחתן 3 פעמים. מדיה וקבצים בנושא לורנס קדלו בוויקישיתוף אתר האינטרנט הרשמי של לורנס קדלו לורנס קדלו, ברשת החברתית אקס (טוויטר) לורנס קדלו, ברשת החברתית Goodreads CNBC commentator Larry Kudlow will replace Gary Cohn as Trump's top economic adviser, ביזנס אינסיידר, 14 במרץ 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיליפ השני, רוזן שאומבורג-ליפה

פיליפ השני, רוזן שאומבורג-ליפה (בגרמנית: Philipp II von Schaumburg-Lippe‏; 5 ביולי 1723 – 13 בפברואר 1787), היה רוזן ליפה-אלפרדיסן בין השנים 1749–1777, ולאחר מכן רוזן שאומבורג-ליפה בין השנים 1777–1787. פיליפ נולד ב-5 ביולי 1723 בביקבורג שהשתייכה לרוזנות שאומבורג-ליפה, לפרידריך ארנסט, רוזן שאומבורג-ליפה-אלפרדיסן ולאליזבת פיליפינה פון פרייזנהאוזן, בתם של פיליפ זיגיסמונד פון פרייזנהאוזן וסופיה אליזבת פון דיטפורט. בשנת 1749 מת אביו פרידריך ארנסט, רוזן שאומבורג-ליפה-אלפרדיסן, ופיליפ עלה לשלטון במקומו. בשנת 1777 מת דודנו וילהלם, רוזן שאומבורג-ליפה ללא יורשים, ופיליפ ירש את רוזנות שאומבורג-ליפה. ב-13 בפברואר 1787 מת גאורג וילהלם, ובנו גאורג וילהלם עלה לשלטון במקומו. ב-6 במאי 1756 התחתן פיליפ בוויימאר עם ארנסטינה אלברטינה מסקסוניה-ויימאר, בתם של ארנסט אוגוסט הראשון, דוכס סקסוניה-ויימאר-אייזנך ואלאונורה וילהלמינה מאנהלט-קתן, ממנה היו לו 4 ילדים: קלמנס אוגוסט (1757–1757) קרל וילהלם (1759–1780) גאורג קרל (1760–1776) פרדריקה אנטוינטה (1762–1777) ב-10 באוקטובר 1780 התחתן פיליפ עם יוליאנה, רוזנת הסן-פיליפסטאל, בתם של וילהלם, רוזן הסן-פיליפסטאל ואולריקה אלאונורה, רוזנת הסן-פיליפסטאל-בארכפלד, ממנה היו לו 4 ילדים: אלאנורה לואיזה (1781-1783) וילהלמינה שרלוטה (1783-1858) גאורג וילהלם (1784-1860) קרולינה לואיזה (1786-1846) מדיה וקבצים בנושא פיליפ השני, רוזן שאומבורג-ליפה בוויקישיתוף בית שאומבורג-ליפה פיליפ השני, רוזן שאומבורג-ליפה, באתר "Find a Grave" (באנגלית)
Juno Reactor

Juno Reactor הוא הרכב גואה טראנס פסיכדלי המשלב אלמנטים שבטיים. ההרכב כולל בהווה את בן ווטקינס ומייק מקגויר ובעבר כלל גם את יוהאן בליי, סטיבן הוולק וג'נס ולדנבק. מוזיקה של ההרכב שימשה, בין השאר, בפסקול של סרטי המטריקס. באוקטובר 1997 הגיעו חברי ההרכב להופעה בסינרמה בתל אביב אך כניסתם לארץ נאסרה על ידי המשטרה בטענה שהם נתפסו בעבר משתמשים בסמים לא חוקיים. מאז התקרית הופיע ההרכב בישראל מספר פעמים. ההרכב נוצר במקור בשנת 1990 על ידי בן ווטקינס וסטיבן הוולק כפרויקט אמביינט ניסיוני לכתיבת מוזיקה לליווי מופע פסלים אמנותי של הפסלת נורמה פלצ'ר (חברתו של ווטקינס) שנקרא פרויקט הטיל. חלקו העיקרי של המופע היה העתק של טיל צבאי בגובה עשרים מטרים בשם "Juno Reactor" אשר הוצא משימוש אותו ניידה החבורה ברחבי לונדון תוך כדי נגינת מוזיקה של ההרכב ברמקולים - כל זאת במטרה לעורר את מודעות הציבור למלחמה גרעינית. "[זה] היה עשוי בטון כחול ונראה כמו זנב של דינוזאור שיוצא ממנו עשן" - אמר ווטקינס בראיון. בנייתו של הפרויקט נמשכה כחודש אולם המופע ארך שעות בודדות בלבד - עד שהגיעה משטרת לונדון, פירקה את הפסל ולקחה את כולם למעצר. המוזיקה שוחררה לבסוף כאלבומו השני של ההרכב - Luciana. ב-1993 הוציא ההרכב את הסינגל הראשון "Laughing Gas", אך אלבומם השלישי, Beyond the Infinite, הוא שזכה להצלחה גדולה ואף נחשב לאחד מאלבומי הגואה-טראנס הראשונים. האלבום הרביעי, Bible of Dreams, סימן שינוי בכיוון המוזיקלי - צמצום במקצבי הריקוד תוך הוספת אלמנטים שבטיים. ביולי 2006 מתוכנן לצאת מיני אלבום חדש של ההרכב (תחת השם - Superman – the immaculate Crucifixion) בצמוד להשקת הסרט "Brave Story" ביפן. בכתיבת אחת הרצועות באלבום משתתף Ghetto Priest חבר ההרכב Asian Dub Foundation. יונו הוא שמה של אלה רומאית עתיקה. לפיכך נאמר כי שם הלהקה מסמל "תחנת כוח של הדתות העתיקות". אחד מעיצובי הלוגו של ההרכב הוא בצורת סמל המקושר עם האסטרואיד יונו. 1993 - Transmissions 1994 - Luciana 1995 - Beyond the Infinite 1997 - Bible of Dreams 2002-1992 - Odyssey 2001 - Shango 2004 - Labyrinth 2008 - Gods & Monsters 2011 - Inside The Reactor 2012 - Inside The Reactor 2 2013 - The Golden Sun Of The Great East 1993 - Laughing Gas 1994 - High Energy Protons 1995 - Guardian Angel 1996 - Samurai 1996 - Conga Fury 1997 - Jungle High 1997 - God Is God 1997 - GOD IS GOD!! (Front 242 Mixes) 2000 - Pistolero 2001 - Masters Of The Universe 2002 - Hotaka 2003 - Zwara 2002 - Shango Tour 2001 Tokyo (Live In Tokyo) 2012 - הופעה חיה בישראל בפסטיבל אינדיגו בשבועות מדיה וקבצים בנושא Juno Reactor בוויקישיתוף אתר האינטרנט הרשמי של Juno Reactor DMoz.org ריאיון עם בן ווטקינס Juno Reactor, ברשת החברתית פייסבוק Juno Reactor, ברשת החברתית אקס (טוויטר) Juno Reactor, ברשת החברתית אינסטגרם Juno Reactor, סרטונים באתר Vimeo Juno Reactor, במסד הנתונים הקולנועיים IMDb (באנגלית) Juno Reactor, באתר ספוטיפיי Juno Reactor, באתר סאונדקלאוד (באנגלית) Juno Reactor, באתר Last.fm (באנגלית) Juno Reactor, באתר AllMusic (באנגלית) Juno Reactor, באתר MusicBrainz (באנגלית) Juno Reactor, באתר דיזר Juno Reactor, באתר Discogs (באנגלית) Juno Reactor, באתר Songkick (באנגלית) Juno Reactor, באתר Genius Juno Reactor, באתר SecondHandSongs Juno Reactor, באתר בנדקמפ Ben Watkins' (Juno Reactor) interview to Special Radio., באתר Special Radio,‏ 7 באפריל 2005